Nafarroako Parlamentuko Mahaiak, 2019ko otsailaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Fotón eta Unitec enpresekiko harreman instituzionalari eta ibilgailu elektrikoen fabrikazioa bultzatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko otsailaren 25ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Honako hau jakin nahi dut ibilgailu elektrikoen fabrikazioa bultzatze aldera Fotón eta Unitec enpresekin izandako harreman instituzionalari buruz:

• Sodenak eta Nafarroako Gobernuak proiektu horretan inbertitutako baliabideak eta laguntza arautuen bidez bideratutako baliabideak.

• Orobat jakin nahiko nuke zer informazio daukan Nafarroako Gobernuak Iruñerriko Mankomunitateak eta Tafallako Udalak proiektu horretan inbertitutako baliabideei eta laguntza arautuen bidez bideratutako baliabideei buruz.

Iruñean, 2019ko otsailaren 14an

Foru parlamentaria: Maiorga Ramírez Erro